On hanget korkeat
Jotenkin ripeästi.

 1. On hanget korkeat, nietokset,
 vaan joulu, joulu on meillä!
 On kylmät paukkuvat pakkaset
 ja tuimat pohjolan tuuloset,
 vaan joulu, joulu on meillä!

 2. Me taasen laulamme riemuiten,
 kun joulu, joulu on meillä!
 Se valtaa sielun ja sydämen
 ja surun särkevi entisen,
 mi kasvoi elämän teillä!

 3. Oi käykää ystävät laulamaan,
 kun joulu, joulu on meillä!
 Se tuttu, ystävä vanhastaan
 on tänne poikennut matkoillaan
 ja viipyy hetkisen meillä.

 4. Nyt tähtitarhoihin laulu soi,
 kun joulu, joulu on meillä!
 Nyt maasta taivaaseen päästä voi,
 jos sydän nöyrä on lapsen, oi
 kun joulu, joulu on meillä.

Vilkku Joukahainen.

Vilkku Joukahainen
Jean Sibelius